নির্বাচনে অনিয়ম হবে- সিইসির এ বক্তব্যের পরিপ্রেক্ষিতে খোদ তার ঘরে গৃহদাহ শুরু হয়েছে। নির্বাচন কমিশনের অপর চারজন কমিশনার সিইসির এহেন বক্তব্যের সাথে দ্বিমত পোষণ করেছেন। সাংবিধানিক প্রতিষ্ঠানটির শীর্ষ ব্যক্তির এমন আত্মঘাতী কথা নির্বাচন কমিশনের ভাবমর্যাদাকে মারাত্মকভাবে ক্ষুণœ করেছে। নির্বাচন কমিশনের মূল দায়িত্ব সংবিধান নির্ধারণ করে দিয়েছে। সেটা হলো, প্রতিষ্ঠানটিকে অবাধ ও সুষ্ঠু নির্বাচনের আয়োজন করতে হবে। সিইসি সাংবিধানিক প্রতিষ্ঠানটির দায়িত্বের যে মূল চেতনা, তার বিপরীত কথা বলেছেন। তাই স্বাভাবিকভাবেই অন্যান্য কমিশনার বক্তব্য দিয়ে এ ক্ষেত্রে তাদের অবস্থানকে স্পষ্ট করেছেন। যারা জনগণের ভোটের হেফাজত করার প্রত্যয় নিয়ে কমিশনে বসেছেন, তাদের এমন কথা তো গোটা জাতিকে হতাশ করার কথা। জনগণ আশা করে, তাদের মূল্যবান ভোট নির্বাচন কমিশন যথাস্থানে পৌঁছে দেবে। মতামতের ভিত্তিতে গঠিত সরকারই রাষ্ট্র পরিচালনা করতে হবে। সিইসি হয়তো মনে করেছিলেন, কোনো কোনো মহল তার ওই বক্তব্যে খুশি হতে পারে।